แบงก์โน้ตส์
อันนี้ไม่มุข
18 ส.ค. 2554

อันนี้ไม่มุข
ทำเอาทั้งพนักงานเคแบงก์ และสื่อมวลชนเหวอกันทั้งงาน เมื่อเฮียตาว-ศีลวัต สันติวิสัฎฐ์ ผู้ช่วยกรรมการผู้จัดการ ธนาคารกสิกรไทย เกิดลื่นล้มระหว่างก้าวขึ้นเวทีงานเปิดตัว “ประกันชีวิตมนุษย์เงินเดือน” ผลิตภัณฑ์ใหม่ที่อาเฮียแกเพิ่งปั้นเสร็จหมาดๆ
พอตั้งสติได้ก็คว้าไมค์แก้เขินว่า “เห็นมั้ยครับอุบัติเหตุเกิดขึ้นได้ทุกที่ ทุกเวลาจริงๆ” จนทำเอานักข่าวเข้าใจว่าเป็นมุขที่ท่านผู้บริหารลงทุนเปิดตัวผลิตภัณฑ์ใหม่ให้เข้าคอนเซปต์ “เจ็บคนเดียว อย่าให้ล้มทั้งบ้าน” ของเฮียแกเอง
หลังงานเลิกเฮียแกหลังไมค์บอกมาว่า อันนี้ไม่มุข เจ็บจริงอะไรจริง ทำเอาฮาปนเสียว
งานนี้บรรดาแฟนคลับไม่ต้องเป็นห่วงไป เพราะถึงเฮียจะล้ม แต่ยอดขายของเฮียนี่ซิพุ่งเอาๆ จนเครื่องแฟกซ์ไหม้ไปแล้ว 3 ตัว เพราะต้องรับเอกสารจากลูกค้าทั้งวันทั้งคืน หุหุ...ถึงจะเจ็บแต่ยังยิ้มได้น้า